गोतस्करों से मुठभेड़ में होमगार्ड के जवान समेत दो गिरफ्तार
कस्बेके अऊ गेट कुचावटी मोड़ पर शनिवार रात को गो तस्करों से मुठभेड़ में दो पुलिसकर्मी चोटिल हो गए। पुलिस ने होमगार्ड के जवान समेत दो आरोपियों को गिरफ्तार किया है। जबकि तीन अन्य आरोपियों को बदमाश पथराव फायरिंग कर छुड़ा ले गए।
एसएचओ बलवीर सिंह ने बताया कि सूचना मिली थी कि शनिवार रात आठ बजे अऊ गेट कुचावटी मोड पर बाड़े में कस्बे के अऊ गेट निवासी कलुआ उर्फ लाला पुत्र हकली, ठाकुरसिंह पुत्र बदन सिंह, कल्लू पुत्र महाराजसिंह, पप्पन पुत्र हौलू, केदार पुत्र रोशन, अजीत पुत्र दयाकिशन जाट, निरंजन पुत्र सूरजी की टाटा 407 गाड़ी में गोवंश को वध के लिए यूपी ले जाने के लिए गाड़ी में भर रहे हैं। इस पर पुलिस बल मौके पर पहुंचा। जहां पुलिसकर्मियों ने घेराबंदी की तो वह पुलिस को देखकर भाग खड़े हुए, जिनका पीछा करने पर आरोपी ठाकुरसिंह पप्पन को पकड़ लिया। इतने में ही पकड़े गए आरोपी भागने वालों ने शोर मचाया दिया तो आस पास के होटल मकानों से अऊ गेट निवासी इंदर, लोकेंद्र उर्फ लुक्कू, गोरधन सिंह, कन्हैया, दिग्विजय उर्फ डिग्गो, सुभाष, रोबिन, दीना जाट करीब 20-25 अन्य व्यक्ति बाड़े में गए।
सभी ने पुलिस पर पथराव शुरू कर दिया तथा पकड़े गए आरोपी ठाकुरसिंह पप्पन को पुलिस से लाला, इंदर, लुक्कू वगैरह ने छुड़ा लिया और पुलिस पर लाठी डंडा ईंट पत्थरों से हमला कर दिया। इससे पुलिसकर्मी रविन्द्र सिंह जितेन्द्र सिंह के चोट आईं। आरोपियों ने जान से मारने तथा राजकार्य में बाधा डालने की नीयत से पुलिस दल पर कट्टा, बंदूकों से 15 फायर किए, जिस पर आत्मरक्षा के लिए पुलिस ने भी 8 हवाई फायर किए। घटना के बाद पुलिसकर्मियों ने थाने का जाब्ता बुला लिया, जिसको देखकर अन्य आरोपित भाग गए। पुलिस ने मौके से कन्हैया जाट गाडी़ चालक निरंजन को गिरफ्तार कर लिया। गिरफ्तार निरंजन होमगार्ड है। पुलिस ने आरोपियों के कब्जे से एक बछिया 5 बछड़ा सहित छह गोवंश तथा टैम्पो तीन बाइक बरामद की हैं।
डीग. पुलिस की गिरफ्त में होमगार्ड का सिपाही दूसरा आरोपी।
hin_Deva hin_Deva hin_Deva hin_Deva bho_Deva